Københavns Adresseavis, 1794-09-08
En ung Pige af god Opdragelse, der kan forrette al Slags Huusgierning og sye Skrædersom, ønsker sig Condition til 1 Novbr. Løn forlanges ikke for det første naar hun allene kunde blive antaget af en veltænkende Familie i et stille og roeligt Huus, og blive viist god og anstændig Omgang. Anviisning til hende gives i Lavendelstræde No. 107 første Sal.